Dignājas iela (Rīga)

Dignājas iela ir iela Rīgā, Zemgales priekšpilsētā, Ziepniekkalna apkaimē. Dignājas iela sākas krustojumā ar Stērstu ielu, Mazo Stērstu ielu un Tumes ielu, bet beidzas krustojumā ar Ziepniekkalna ielu, pretī Šautuves ielai, nekrustojot nevienu citu ielu. Kopējais ielas garums ir 450 metri un tā sastāv no 2 braukšanas joslām ar asfalta segumu. Dignājas ielā ir vienvirziena kustība virzienā uz Ziepniekkalna ielu (izņemot pēdējo nepilnus 100 metrus garu posmu).

Dignājas ielā ir dažāda veida apbūve: savrupmājas sākumdaļā, daudzstāvu dzīvojamie nami vidusposmā ("Dignājas namu" komplekss) un darījumu apbūve pie Ziepniekkalna ielas, tostarp degvielas uzpildes stacija Circle-K (Ziepniekkalna ielā 9).

Iela nosaukta Dignājas — ciema Jēkabpils novadā vārdā.

2025. gada 21. maijā Rīgas dome pieņēma lēmumu sarkano līniju posmu starp Bauskas ielu un Dignājas ielu nosaukt par Margaritas Stārastes ielu. Rakstniece Margarita Stāraste dzīvoja ēkā Bauskas ielā.Rīgas centrā būs Bertas Pīpiņas iela riga.lv 22.05.2025.

 Ielu savienojumi 
Dignājas iela ir savienota ar šādām ielām:
 Stērstu iela
 Mazā Stērstu iela
 Tumes iela
 Ziepniekkalna iela
 Margaritas Stārastes iela (T veida krustojums)

 Skatīt arī 
 Ziepniekkalns

Kategorija:Ielas Ziepniekkalnā
Kategorija:Zemgales priekšpilsēta
Kategorija:Rīgas ielu raksti, kuriem nav kartes